শানুর দায়ের করা মামলা থেকে জানা গেছে, বিয়ের কয়েক মাস পর থেকে সানি বেকারত্ব দেখিয়ে শানুকে তাঁর বাবার বাড়ি থেকে টাকা ও আসবাবপত্র এনে দিতে চাপ দেন। এতে শানু অপারগতা প্রকাশ করলে সানি তাঁর ওপর শারীরিক ও মানসিক নির্যাতন চালান। সম্প্রতি তাঁর এই কাজে বড় বোন ন্যান্‌সি আর তাঁর স্বামী জায়েদ সাহায্য করেন। তাঁরা সানিকে উসকানি দেওয়া ছাড়াও শানুকে বিভিন্ন সময়ে মানসিক নির্যাতন চালাতেন বলে মামলায় উল্লেখ করা হয়।